Nyeste Skilderie af Kiøbenhavn, 1822-04-20
Jblandt de mange andre Kirker havde jeg endnu ønsket at see den tydske, der skal være meget smuk og kostbar, men Dagen var snart tilende, og jeg havde besluttet endnu i Dag at besee det gamle Kongelige Residentsslot Rosenborg og den derved værende Hauge. Slotshaugen bliver almindelig beundret. Den indeholder en Mængde smagfuldt anlagte Partier, som bestaae af en Blanding af Alleer, Lysthuse, Eremitboliger, Ruiner, konstige Vandfald, Vandspring og Statuer. Raadhuset er en stor mod alle Sider fritstaaende Bygning. J Jndgangen seer man gamle Vaaben, i Særdeleshed ualmindelig store Slagsværd, hvilke ere ophængte paa Væggene. J den store Sal hænger Brystbilleder af alle danske Konger. Ved Siderne og i Enden af samme ere Forsamlingsværelserne. J øverste Etage have Politiekammeret, Handelscollegiet og de 32 Mænds Raad deres Sæde. Regentsen er en beqvem indrettet Bolig for 80 Studenter, og har sin egen Provst, under hvem 5 Jnspecteurer staae, af hvilke enhver har Opsigt over flere Kamre. Til dette Collegium hører en stor Kirke, hvori Aften og Morgen bønner, samt andre offentlige Øvelser blive afholdne. Ogsaa er hermed forbunden det saakaldte Kloster eller Spisehuus, hvori Hundrede fattige Studenter blive bespiste Middag og Aften. Maaltidet bestaaer hver Gang af 3 bestemte Retter.""Om Aftenen blev jeg indbudet til en Skibs capitains Bryllup. Det blev feiret i et stort Gjæstgiverhuus. Det var netop Kl. 9 om Aftenen, da pludselig en Politipatrouille indtraadte i Bryllupssalen, og i en barsk Tone bød de tilstedeværende Gjæster, som netop vilde sætte sig til Bords, øieblikkelig at skilles ad, thi man har i Kjøbenhavn truffet den Jndretning, at alle Selskaber, saavel i private som offentlige Huse, skulle ophøre om Sommeren Kl. 10 og om Vinteren Kl. 9. Dog gjør man i Henseende til Bryllupper, og andre overordentlige Leiligheder en Undtagelse, naar det bliver tilmeldt Politimesteren, hvilket derimod Verten, der havde travelt med at beværte sine Gjæster, ikke havde gjort til rette Tid. Hele Selskabet blev meget bestyrtet, og vilde allerede forføje sig bort, da Brudens Fader indtraadte og beroligede Selskabet med Politimesterens Tilladelse til at maatte fortsætte Bryllupsfesten. Derpaa posterede en Politibetjent sig, saaledes som det pleier at skee ved slige Leiligheder, ved Gadedøren, for at forebygge al Uorden. Gjæsterne satte sig nu ved Bordet, men bleve strax derpaa atter skrækkede ved en Larm, som opstod udenfor Huset. En Hoben urolige Hoveder - thi den Kjøbenhavnske Pøbel er, uagtet de fortræffelige Politi foranstaltninger, meget gjenstridig - vilde trænge ind i Huset, blot for at begynde Trætte med Politibetjenten. De havde allerede overvældet og mishandlet ham, da en Vægter kom til og lod sin Pibe høre, hvorpaa et stort Antal Vægtere, fra de tilstødende Gader ilede til Hjelp. Nu opstod et blodigt Haandgemæng, Urostifterne kom tilkort og bleve, temmelig forslaaede, førte i Arrest, hvor de, for den udøvede Uorden, bleve haardt straffede, thi efter de danske Love bliver Enhver, som modsætter sig Politibetjentene, dømt til at miste sin høire Haand, hvorfor disse ogsaa bære en Sølvhaand hos sig, hvilken de, i Tilfælde af Modværge, forevise, for derved at tilkjendegive, til hvilken Straf man gjør sig skyldig. Strax efterat Roligheden igjen var tilvejebragt, begyndte paa ny en Ordstrid med nogle Studenter. Paa deres Foregivende, at være indbuden til Bryllup, bleve de indladte af Vægteren. Med en Dristighed, der sætter sig ud over Anstændigheden, traadte de ind i Salen, undskyldte deres Paatrængenhed, og erklærede, at de ikke vare komne for at forstyrre Roligheden, men blot for at forøge Selskabets Fornøielse ved deres Nærværelse, hvorpaa de, uden videre Omstændigheder, og uden at vente paa Svar, toge Deel i Maaltidet. Jeg troer at Selskabet var dem meget forbunden, da de ved deres vittige Jndfald og gode Lune bortfjernede den før herskende stive Tone. J Forbigaaende maa jeg gjøre den bemærkning, at de Kjøbenhavnske Studenter nyde mange Forrettigheder og Friheder, fordi deres Forgængere have erhvervet sig en stor Fortjeneste ved flere Beleiringer, som Staden har udholdt, hvorfor de ogsaa ere meget anseete af Borgerskabet."